《过荻塘次韵》
宋代·卫宗武

平林历历晓云迷，津堠将迎客棹西。
千古兴亡泰伯国，一川经纬锹公堤。
雨添柳色成蛾绿，春剩花香散麝脐。
去去苕城知不远，摩挲老眼看山溪。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。